38. ΝΟΜΟΘΕΤ. ΔΙΑΤΑΓΜΑ υπ’ αριθ. 442 της 31 Μαΐου/5 Ιουν. 1974 (ΦΕΚ Α΄  154) Περί διενεργείας διεθνούς μειοδοτικού διαγωνισμού υπό του ΕΙΡΤ δια την προμήθειαν και εγκατάστασιν ραδιοφωνικού συγκροτήματος μεσαίων κυμάτων. Άρθρ.1.-1.Ανατίθεται εις το ΕΙΡΤ η προμήθεια και εγκατάστασις εις το εν Οίω Αττικής γήπεδον αυτού, συγκροτήματος εκπομπής μεσαίων κυμάτων, αποτελουμένου εκ δύο συνδυαζομένων πομπών Ραδιοφωνίας, συνολικής ισχύος 2Χ0,5 έως 2Χ0,75 MW, πλήρους μετά των διατάξεων ρευματοδοτήσεως εκ της ΔΕΗ, τροφοδοσίας και ακτινοβολίας τούτου, εκπέμποντος επί συχνότητος 728 χιλιοκύκλων (KHJ). 2.Η κατά την προηγουμένην παρ. 1 προμήθεια και εγκατάστασις ραδιοφωνικού συγκροτήματος θα πραγματοποιηθή δια διεθνούς μειοδοτικού διαγωνισμού μεταξύ δεδοκιμασμένης τεχνικής ικανότητος Οίκων της αλλοδαπής, κατά το ορισθησόμενα δι’ αποφάσεως του Υπουργικού Συμβουλίου, εντός μηνός από της δια του τύπου δημοσιεύσεως σχετικής διακηρύξεως μετά προδιαγραφών. Δι’ αποφάσεως του Υπουργικού Συμβουλίου θέλει ρυθμισθή παν έτερον θέμα σχετικόν με την κατά την παρ. 1 προμήθειαν μη ρυθμιζόμενον δια του παρόντος. 3.Η διακήρυξις μετά προδιαγραφών του διεξαχθησομένου διαγωνισμού θέλει καταρτισθή υπό του ΕΙΡΤ και εγκριθή υπό του Υπουργικού Συμβουλίου εντός μηνός από της ισχύος του παρόντος. Άρθρ.2.-1.Συνιστάται επιτροπή αποτελουμένη εκ των: α)Υπουργού Βιομηχανίας, ως Προέδρου. β)Υφυπουργού Εμπορίου. γ)Υφυπουργού Μεταφορών και Επικοινωνιών, αρμοδίου επί θεμάτων Γενικής Δ/νσεως Ταχυδρομείων-Τηλεπικοινωνιών. Της επιτροπής μετέχει ως εισηγητής ο Γενικός Διευθυντής του ΕΙΡΤ. 2.Έργον της επιτροπής της παρ. 1 του παρόντος άρθρου έσται η διεξαγωγή του διαγωνισμού, η εξέτασις των υποβληθησομένων προσφορών και η πρότασις, από τεχνικής και οικονομικής απόψεως, προς το Υπουργικόν Συμβούλιον δια την κατακύρωσιν του διαγωνισμού, η οποία ενεργείται δια Πράξεως του Υπουργικού Συμβουλίου. 3.Η επιτροπή της παρ. 1 του παρόντος άρθρου δύναται να συνιστά, δια πράξεως του Προέδρου αυτής, υποεπιτροπάς και ομάδας εργασίας εκ τεχνικών και οικονομικών υπαλλήλων των Υπουργείων Βιομηχανίας, Μεταφορών και Επικοινωνιών και του ΕΙΡΤ ή άλλων ειδικών επιστημόνων προς υποβοήθησιν του έργου αυτής. 4.Η επιτροπή της παρ. 1 του παρόντος άρθρου υποχρεούται όπως υποβάλη την πρότασιν προς το Υπουργικόν Συμβούλιον προς κατακύρωσιν εντός μηνός από της διεξαγωγής του διαγωνισμού. 5.Δι’ αποφάσεως του Πρωθυπουργού, δημοσιευομένης εις την Εφημερίδα της Κυβερνήσεως, ρυθμίζεται πάσα δια την εφαρμογήν του παρόντος άρθρου λεπτομέρεια. Άρθρ.3.-Διατίθεται εις το ΕΙΡΤ ποσόν δραχ. 120.000.000 εκ του κρατικού προϋπολογισμού δια την προμήθειαν και εγκατάστασίν των κατά το άρθρ. 1 του παρόντος. Άρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 